ชื่อไฟล์: สง่างาม
ประเภทการประกวด: สัตว์
ชื่อภาพ: สง่างาม
ชื่อผู้ถ่าย: นาย ธนาธิป   นพนิชศตนันท์
สถานที่ถ่าย: อุทยานนกน้ำ บึงบอระเพ็ด จ.นครสวรรค์ 
คำอธิบายรายละเอียดภาพ: ภาพถ่ายนกช้อนหอยดำเหลือบ(Glossy Ibis)ยืนโชว์ตัวให้แสงแดดตกกระทบกับริ้วขนในช่วงฤดูผสมพันธุ์ที่มีสีสันงดงามเป็นพิเศษ ท่ามกลางกอบัวสายที่มีสีชมพูแสนหวานของดอกบัวแซมอยู่กับสีเขียวของใบบัว ประดับประดาบรรยากาศให้สดใสยิ่งขึ้น ความสง่างามของนกและความสวยงามของบรรยากาศทั้งหมดมันช่างกลมกลืนกันเสียจริง

ในช่วงฤดูร้อน ยามแล้ง น้ำในบึงบอระเพ็ดจะลดลง แต่กลับมีความงดงามเพิ่มขึ้นเพราะนกชายเลนนาๆชนิดจะลงมาหากินอยู่บริเวณดอกบัวสายที่มีสีสันของดอกงดงาม และนกที่มีเสน่ห์มากที่สุดในยามนี้ก็คือนกช้อนหอยดำเหลือบ เพราะมันเป็นนกที่หาดูได้ยาก และมีแหล่งสร้างรังวางไข่ที่พบในประเทศไทยอยู่ที่บึงบอระเพ็ดเพียงที่เดียว และช่วงเวลานี้ก็เป็นช่วงฤดูผสมพันธุ์ของมันพอดี มันจึงมีสีสันงดงามกว่าปกติเนื่องจากมันจะเปลี่ยนสีขนของตัวมันเองให้สวยงามขึ้นเพื่อใช้ดึงดูดใจเพศตรงข้าม นี่คือธรรมชาติในการจับคู่ของมัน แต่เผอิญมันกลับดึงดูดใจนักดูนกอย่างผมอีกด้วย ผมจึงต้องหยุดชมเหตุการณ์แห่งความงดงามนี้และบันทึกภาพถ่ายไว้เป็นความทรงจำที่ดีของผมเอง และเป็นเรื่องเล่าที่พรรณนาความงามผ่านภาพถ่ายใบนี้ 
รายละเอียดเกี่ยวกับกล้อง: กล้อง Canon EOS 50D

เลนส์ Sigma 50-500 f4-6.3
   สปีดชัตเตอร์ 1/400 s 

รูรับแสง f/8 
   ค่าความไวแสง ISO 400 
ช่วงของเลนส์ที่ใช้ 500มิลลิเมตร
